1ο ΓΥΜΝΑΣΙΟ ΒΟΛΟΥ

ΕΞΕΤΑΖΟΜΕΝΟ ΜΑΘΗΜΑ: ΙΣΤΟΡΙΑ Β ΓΥΜΝΑΣΙΟΥ

ΠΡΟΑΓΩΓΙΚΕΣ ΕΞΕΤΑΣΕΙΣ ΜΑΪΟΥ ΙΟΥΝΙΟΥ

ΟΝΟΜΑΤΕΠΩΝΥΜΟ:

ΗΜΕΡΟΜΗΝΙΑ:3/6/2024

ΘΕΜΑΤΑ ΟΜΑΔΑ Α : Να απαντήσετε σε 3 από τα 5 θέματα.

1. Για ποιους λόγους ο Κωνσταντίνος αποφάσισε να ιδρύσει την Κωνσταντινούπολη στη θέση του αρχαίου Βυζαντίου;

2. Τι ήταν τα θέματα, ο θεματικός στρατός και τα στρατιωτόπια;

3. Να σημειώσετε αν οι παρακάτω προτάσεις είναι σωστές ή λανθασμένες. Όπου υπάρχουν λανθασμένες προτάσεις να γράψετε τις σωστές.

Α. Το διάταγμα των Μεδιολάνων αναγνώρισε στους Χριστιανούς το δικαίωμα άσκησης της λατρείας τους. Σωστό Λάθος

Β. Ο Ανθέμιος και ο Ισίδωρος εκχριστιάνισαν τους Σλάβους. Σωστό Λάθος

Γ. Μετά την ήττα της στο Κλειδί, η Βουλγαρία υποτάχθηκε στο Βυζάντιο. Σωστό Λάθος

Δ. Ο τελευταίος αυτοκράτορας του Βυζαντίου ήταν ο Ιωάννης Η΄ Παλαιολόγος. Σωστό Λάθος

4 . Ποια ήταν η σημασία του εκχριστιανισμού των Ρώσων; Τι αποτελέσματα είχε για τους Ρώσους και τους Βυζαντινούς;

5. Ποια προνόμια παραχώρησε ο Αλέξιος ο Α΄ στους Βενετούς σύμφωνα με το χρυσόβουλο του 1082;

ΟΜΑΔΑ Β: Να απαντήσετε σε 2 από τα 4 θέματα.

1. α) Για ποιους λόγους ο Ιουστινιανός κωδικοποίησε το Ρωμαϊκό δίκαιο;

 β) Ποιο είναι το νομοθετικό του έργο;

 Να απαντήσετε με βάση τις ιστορικές σας γνώσεις και το περιεχόμενο του παραθέματος.

***Κωδικοποίηση του Δικαίου***

*Ο Ιουστινιανός, επειδή βρήκε τους νόμους σκοτεινούς λόγω της ανεπίτρεπτης πληθώρας τους και σε εμφανή σύγχυση εξαιτίας των αντιφάσεών τους, τους απάλλαξε από την αταξία των απατηλών λέξεων. Παραμέρισε τις αποκλίσεις τους και τους έδωσε διαρκή ισχύ. (Προκόπιος, Κτίσματα)*

2. α) Ποια είναι τα κίνητρα των μεγάλων ανακαλύψεων;

 β) Με ποια νέα τεχνικά μέσα πραγματοποιήθηκαν; Να απαντήσετε με βάση τις ιστορικές

 σας γνώσεις;

3. Ποιες ήταν οι συνέπειες της Εικονομαχίας στους τομείς της εξωτερικής πολιτικής και του πολιτισμού;

4.Ποιες ήταν κατά την γνώμη σας, οι κυριότερες συνέπειες της Άλωσης της Κωνσταντινούπολης από τους Οθωμανούς Τούρκους;

Ο ΔΙΕΥΘΥΝΤΗΣ ΟΙ ΕΙΣΗΓΗΤΕΣ

ΚΑΡΑΦΕΡΗΣ ΙΩΑΝΝΗΣ ΓΙΑΝΝΟΥΤΣΟΥ ΕΛΕΝΗ

 ΚΑΡΑΓΙΑΝΝΗ ΠΑΝΑΓΙΩΤΑ

 ΣΑΡΗΛΙΔΟΥ ΘΕΟΛΟΓΙΑ

 ΧΡΙΣΤΟΔΟΥΛΙΔΗΣ ΛΕΩΝΙΔΑΣ